**Ministru kabineta rīkojuma projekta “Grozījumi Ministru kabineta 2011.gada 27.jūlija rīkojumā Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta *mērķis* ir noteikt visas izmaksas, kas rodas Iekšlietu ministrijai saistībā ar personu apliecinošu dokumentu izsniegšanu, kā arī valsts pamatbudžeta ieņēmumus no valsts nodevām par personu apliecinošu dokumentu izsniegšanu laikposmā līdz 2023.gadam, paredzot arī nepieciešamo finansējumu sertifikācijas pakalpojumu nodrošināšanai personu apliecībās (eID). Projektā (pievienotajā protokollēmuma projektā) piedāvātais *risinājums* paredz nepieciešamā papildu finansējuma sertifikācijas pakalpojumu nodrošināšanai piesaistes avotus – ieņēmumu no valsts nodevu maksājumiem palielinājumu, kā arī finansējuma pārdali Iekšlietu ministrijai no citiem resoriem. Projekts (rīkojums) stājas spēkā tā parakstīšanas dienā. |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Grozījumi Ministru kabineta 2011.gada 27.jūlija rīkojumā Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”” (turpmāk – rīkojuma projekts) sagatavots, pamatojoties uz Ministru kabineta 2018.gada 3.maija sēdē (prot.Nr.22, 20.§ “Rīkojuma projekts “Grozījumi Ministru kabineta 2011.gada 27.jūlija rīkojumā Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai””’, 4.punkts) dotajiem uzdevumiem: –Vides aizsardzības un reģionālās attīstības ministrijai (turpmāk – VARAM) kopīgi ar Iekšlietu ministriju izvērtēt informatīvajā ziņojumā “Par iespējamiem finansēšanas risinājumiem sertifikācijas pakalpojumu nodrošināšanai personu apliecībās (eID) un to kā vienotu un prioritāru līdzekli personas elektroniskās identitātes nodrošināšanai” ietvertā principa (3.3.sadaļa) (atbalstīts Ministru kabineta 2016. gada 8.novembra sēdē (prot. Nr.60 62.§)) īstenošanai *nepieciešamā finansējuma apmēru*, ņemot vērā, ka Pilsonības un migrācijas lietu pārvaldei ar valsts akciju sabiedrību “Latvijas Valsts radio un televīzijas centrs” ir noslēgts *deleģēšanas līgums* (Ministru kabineta 2016. gada 1. septembra rīkojuma Nr.497 “Grozījums Elektronisko identifikācijas karšu koncepcijā” 3.punkts) ar vienošanos pie noslēgtā deleģēšanas līguma, kuras *darbības termiņš beidzas 2018.gada 31.decembrī*, un starp Pilsonības un migrācijas lietu pārvaldi (turpmāk – PMLP) un valsts akciju sabiedrību “Latvijas Valsts radio un televīzijas centrs” (turpmāk – LVRTC) ir *jānoslēdz jauna vienošanās pie deleģēšanas līguma par sertifikācijas pakalpojumiem laika periodam no 2019.gada 1.janvāra;* – Iekšlietu ministrijai līdz 2018. gada 1. jūlijam normatīvajos aktos noteiktā kārtībā iesniegt Ministru kabinetā *rīkojuma projektu par nepieciešamā finansējuma piešķiršanu pārskatītajā apmērā* (turpmāk – MK 2018. gada 3. maija sēdē dotais uzdevums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar:√ Ministru kabineta 2016. gada 1. septembra rīkojuma Nr. 497 “Grozījums Elektronisko identifikācijas karšu koncepcijā” 3.punktu *uzdots PMLP noslēgt deleģēšanas līgumu ar valsts akciju sabiedrību "Latvijas Valsts radio un televīzijas centrs" par sertifikācijas pakalpojumu piegādi elektronisko identifikācijas karšu (personas apliecību) izsniegšanas nodrošināšanai, paredzot, ka līguma darbības termiņš ir 10 gadi.*Minētā rīkojuma projekta (izskatīts Ministru kabineta 2016.gada 30.augusta sēdē, prot.Nr.43, 29.§, sagatavotājs – Satiksmes ministrija) anotācijas I sadaļas 4.punktā norādīts:“saskaņā ar Ministru kabineta 2012.gada 21.februāra noteikumu Nr.134 “Personu apliecinošu dokumentu noteikumi” 32.1.apakšpunktu, [32. Ja personas apliecības kontakta mikroshēmā iekļaujama šo noteikumu 11.2. un 11.4. apakšpunktā minētā informācija (turpmāk – sertifikāti), parakstot iesniegumu, persona:32.1. piesakās uzticama sertifikācijas pakalpojumu sniedzēja (turpmāk – USPS) – valsts akciju sabiedrības "Latvijas Valsts radio un televīzijas centrs" – sniegtajiem sertifikācijas pakalpojumiem datu elektroniskā paraksta radīšanai un pārbaudei un autentifikācijas sertifikāta iekļaušanai eID kartē, personai jāpiesakās pie USPS, norādot precīzi, ka pie LVRTC.Ievērojot iepriekšminētā Ministru kabineta rīkojuma [Saskaņā ar Ministru kabineta 2011.gada 16.augusta rīkojumu Nr. 377 “Grozījumi Elektronisko identifikācijas karšu koncepcijā” 3.punktu Pilsonības un migrācijas lietu pārvaldei saskaņā ar Publisko iepirkumu likuma 8. panta septīto un 7.1 daļu jānoslēdz līgums ar valsts akciju sabiedrību “Latvijas Valsts radio un televīzijas centrs” par sertifikācijas pakalpojumu piegādi elektronisko identifikācijas karšu (personas apliecību) izsniegšanas nodrošināšanai] un Ministru kabineta noteikumu [Ministru kabineta 2012.gada 21.februāra noteikumu Nr.134 “Personu apliecinošu dokumentu noteikumi”] spēkā stāšanās laiku, secināms, ka 2011.gadā līguma noslēgšanai piemērojamas noteiktās Publisko iepirkumu likuma normas, savukārt, pēc 2012.gadā spēkā stājušiem Ministru kabineta noteikumiem Nr.134, kuros ir iekļauta norma, ka valsts akciju sabiedrība “Latvijas Valsts radio un televīzijas centrs” nodrošina sertifikācijas pakalpojumus eID kartēs, uzdevuma izpildei noslēdz *deleģēšanas līgumu, atbilstoši Valsts pārvaldes iekārtas likumā noteiktajam, nepiemērojot Publisko iepirkumu likumu*.”Vienlaikus, izskatot minēto rīkojuma projektu Ministru kabineta 2016.gada 30.augusta sēdē (prot.Nr.43, 29.§, 2.punkts), tika dots uzdevums VARAM sadarbībā ar Satiksmes ministriju un Iekšlietu ministriju mēneša laikā sagatavot un vides aizsardzības un reģionālās attīstības ministram iesniegt izskatīšanai Ministru kabinetā izvērtējumu par iespējamiem sertifikācijas pakalpojumu finansēšanas risinājumiem.√ Ministru kabineta 2016. gada 8. novembra sēdē (prot.Nr.60, 62.§ “Informatīvais ziņojums “Par iespējamiem finansēšanas risinājumiem sertifikācijas pakalpojumu nodrošināšanai personu apliecībās (eID) un to, kā vienotu un prioritāru līdzekli personas elektroniskās identitātes nodrošināšanai””) (turpmāk – informatīvais ziņojums) nolemto: - tika atbalstīts informatīvā ziņojuma 3.3.sadaļā ietvertais princips, kas paredz noteikt personu apliecību (eID karti) ar tajā iekļautiem aktivizētiem elektroniskā paraksta un autentifikācijas sertifikātiem un neierobežotu, bezmaksas parakstīšanās un autentifikācijas reižu skaitu, par obligātu personu apliecinošu dokumentu visiem iedzīvotājiem, uzdodot attiecīgajām nozaru ministrijām:• sagatavot grozījumus normatīvajos aktos, nosakot eID karti kā obligātu dokumentu iedzīvotājiem, paredzot pārejas periodu no 2019.gada līdz 2022.gadam; • sagatavot grozījumus normatīvajos aktos, kas paredz eID karti kā derīgu personu apliecinošu dokumentu jebkurā ar vēlēšanu tiesību izmantošanu saistīto jautājumu kārtošanā vai citu risinājumu, kas paredz personām ar eID karti īstenot savas vēlētāju tiesības;- tika atbalstīts informatīvā ziņojuma 3.3.apakšsadaļā noteiktais maksāšanas modelis, kas paredz lietotājiem visās eID kartēs nodrošināt parakstīšanas un autentifikācijas sertifikātus ar neierobežotu parakstīšanās reižu skaitu šim mērķim piešķirto valsts budžeta līdzekļu ietvaros;- tika noteikts, *ka jautājums par Iekšlietu ministrijai nepieciešamo finansējumu 2 299 000 euro apmērā 2019.gadā un turpmākajos gados izskatāms Ministru kabinetā kopā visu ministriju un citu centrālo valsts iestāžu jauno politikas iniciatīvu pieprasījumiem likumprojekta "Par valsts budžetu 2019.gadam" un likumprojekta "Par vidēja termiņa budžeta ietvaru 2019., 2020. un 2021.gadam" sagatavošanas procesā* (turpmāk – MK 08.11.2016.protokollēmuma 6.punkts);- tika noteikts, ka līdz 2018.gada 31.decembrim saglabājams līdzšinējais maksāšanas modelis sertifikācijas pakalpojumiem eID kartēs ar šim mērķim nepieciešamo finansējumu 847 036 *euro* apmērā;- tika uzdots Iekšlietu ministrijai sagatavot un iekšlietu ministram līdz 2018.gada 1.augustam noteiktā kārtībā iesniegt izskatīšanai Ministru kabinetā rīkojuma projektu par grozījumiem Ministru kabineta 2011.gada 27.jūlija rīkojumā Nr.347 "Par informācijas sistēmas darbības koncepcijas aprakstu "Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai"" (turpmāk – grozījumi rīkojumā Nr.347), paredzot likumprojekta "Par valsts budžetu 2019.gadam" un likumprojekta "Par vidēja termiņa budžetu 2019., 2020. un 2021.gadam" sagatavošanas procesā precizēt valsts pamatbudžeta ieņēmumu prognozi no valsts nodevas par personas apliecību izsniegšanu un ar to saistītos izdevumus (turpmāk – MK 08.11.2016.protokollēmuma 8.punkts). Ievērojot iepriekš minēto un to, ka bija nepieciešams steidzami noslēgt līgumus ar personu apliecinošu dokumentu sagatavju piegādātājiem, kā arī prognozēt valsts pamatbudžeta ieņēmumus no valsts nodevām par personu apliecinošu dokumentu izsniegšanu un attiecīgas ilgtermiņa saistības, Iekšlietu ministrija sagatavoja un virzīja grozījumus rīkojumā Nr.347, sākotnēji ietverot tajos arī sertifikācijas pakalpojumiem eID kartēs informatīvā ziņojuma 3.3.apakšsadaļā norādīto finansējuma apjomu. Ievērojot, ka plānoto valsts pamatbudžeta ieņēmumu no valsts nodevām par personu apliecinošu dokumentu izsniegšanu ietvaros šādus izdevumus pilnā apjomā paredzēt nebija iespējams, tika izvirzīts priekšlikums MK 2018.gada 3.maija sēdē dotajam uzdevumam. Pamatojums šim priekšlikumam bija arī tas, ka, lai gan ar LVRTC noslēgtais līgums definēts kā deleģēšanas līgums, tomēr faktiski samaksa tiek veikta par pakalpojumiem, maksājot pilnā apjomā arī pievienotās vērtības nodokli. 2018. gada 9. maijā tika izdots Ministru kabineta rīkojums Nr. 206 “Grozījumi Ministru kabineta 2011. gada 27. jūlija rīkojumā Nr. 347 “[Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai](https://likumi.lv/ta/id/233825-par-informacijas-sistemas-darbibas-koncepcijas-aprakstu-pasu-sistemas-un-vienotas-migracijas-informacijas-sistemas-attistiba-el...)”” (turpmāk – rīkojums Nr.206). Lai izpildītu MK 2018.gada 3.maija sēdē doto uzdevumu, VARAM iesniedza informāciju pievienotās vērtības nodokļa samaksas līgumā par sertifikācijas pakalpojumiem (turpmāk arī – uzticamības pakalpojumi) piemērošanas pamatojumam, vienlaikus vēršot uzmanību, ka tās kompetencē neietilpst sniegt oficiālus skaidrojumus par pievienotās vērtības nodokli (turpmāk - PVN) reglamentējošām tiesību normām un to piemērošanu. Tiesību normas interpretē to piemērotājs, konkrētajā gadījumā - publisko tiesību subjekts, kas slēdz deleģēšanas līgumu par sertifikācijas pakalpojumu nodrošināšanu. VARAM, kā informācijas un komunikācijas tehnoloģiju (turpmāk - IKT) politikas veidotāja un īstenotāja, ir apkopojusi iesaistīto institūciju priekšlikumus PVN samaksas jautājumā un sniedz viedokli par tiesību normu piemērošanu konkrētajā situācijā, kas nav juridiski saistošs citām personām:“Pievienotās vērtības nodokļa likuma 3. panta astotā daļa noteic, ka publiskas personas, kā arī privātpersonas, kuras saskaņā ar [Valsts pārvaldes iekārtas likumu](https://likumi.lv/ta/id/63545-valsts-parvaldes-iekartas-likums) pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Minētā panta desmitās daļas 1.punkts savukārt noteic, ka *jebkurā gadījumā publisku personu attiecībā uz šādiem darījumiem uzskata par nodokļa maksātāju, ja tā sniedz elektronisko sakaru pakalpojumus.* Ja privātpersona pilda deleģētu uzdevumu, privātpersona darbojas publisko tiesību jomā. Ņemot vērā, ka publisku personu saskaņā ar likumu uzskata par PVN maksātāju, ja publiskā persona sniedz elektronisko sakaru pakalpojumus, tad šāds tiesiskais regulējums piemērojams arī privātpersonai, kura saskaņā ar [Valsts pārvaldes iekārtas likumu](https://likumi.lv/ta/id/63545-valsts-parvaldes-iekartas-likums) pilda tai deleģētus valsts pārvaldes uzdevumus.Saskaņā ar Elektronisko sakaru likuma 1.panta 9.punktu elektronisko sakaru pakalpojums ir pakalpojums, kuru parasti nodrošina par atlīdzību un kurš pilnīgi vai galvenokārt sastāv no signālu pārraidīšanas elektronisko sakaru tīklos. Saskaņā ar Elektronisko sakaru likuma 1.panta 11.punktu elektronisko sakaru tīkls ir pārraides sistēmas, komutācijas un maršrutēšanas iekārtas (tajā skaitā tīkla elementi, kas netiek izmantoti) un citi resursi, kas neatkarīgi no pārraidītās informācijas veida ļauj pārraidīt signālus, izmantojot vadus, radioviļņus, optiskos vai citus elektromagnētiskos līdzekļus tīklos, tajā skaitā: a) satelītu tīklos, fiksētos tīklos (kanālu un pakešu komutācijas tīklos, ieskaitot internetu) un mobilos zemes elektronisko sakaru tīklos, b) tīklos, kurus izmanto radio un televīzijas signāla izplatīšanai, c) kabeļtelevīzijas un kabeļradio tīklos, elektrības kabeļu sistēmās, ciktāl tās ir izmantotas, lai pārraidītu signālus.Savukārt publiskais elektronisko sakaru tīkls ir tāds elektronisko sakaru tīkls, ko izmanto elektronisko sakaru pakalpojumu nodrošināšanai (Elektronisko sakaru likuma 14.panta otrā daļa).LVRTC sniegtie uzticamības (sertifikācijas) pakalpojumi (piemēram, sertifikātu izsniegšana, anulēšana, statusa pārbaude, u.tml.):1)  parasti tiek sniegti par atlīdzību - valsts deleģējumā paredzētos uzticamības (sertifikācijas) pakalpojumus LVRTC sniedz saskaņā ar noslēgto deleģējuma līgums starp LVRTC un Pilsonības un migrācijas lietu pārvaldi (turpmāk – PMLP), uz kā pamata LVRTC saņem maksu par pakalpojumu sniegšanu no PMLP;2)  ir publiski pieejami (nepastāv īpaši ierobežojumi šo pakalpojumu saņemšanai);3)  galvenokārt sastāv no signālu pārraidīšanas elektronisko sakaru tīklos (pakalpojumu pamatā ir cilvēka veikta manuāla darbība, piemēram, ieraksta veikšana datu bāzē, un signāla, kas satur šo ierakstu, pārraidīšana elektronisko sakaru tīklā. Pakalpojumu pamatā ir infrastruktūra, kas ietver elektronisko sakaru tīklu, tādēļ pakalpojumu būtisku daļu veido signāla pārraidīšana no vienas iekārtas uz otru).Izskatot Pievienotās vērtības nodokļa likuma 3.panta 10.daļas 1.punktu kopsakarā ar Elektronisko sakaru likumu, secināms, ka attiecībā uz LVRTC tā sniegtie sertifikācijas (uzticamības) pakalpojumi ir elektronisko sakaru pakalpojumi, līdz ar to LVRTC, kā privātpersona, kas darbojas publisko tiesību jomā, pildot deleģētu uzdevumu, uzskatāms par nodokļu maksātāju Pievienotās vērtības nodokļa likuma izpratnē un secinoši LVRTC uzticamības (sertifikācijas) pakalpojumiem ir piemērojams PVN.”Iekšlietu ministrija, pamatojoties uz VARAM sniegto skaidrojumu aprēķinos par LVRTC izmaksām ir piemērojusi PVN pilnā apjomā, jo valsts pārvaldes deleģētu uzdevumu pilda elektronisko sakaru pakalpojumu sniedzējs. Publiskai personai (PMLP) jāpiešķir privātpersonai – LVRTC dotācija, ieskaitot PVN, gan par visiem tiem pakalpojumiem vai preču piegādēm, ko LVRTC nenodrošina pats, bet par ko maksā pakalpojumu sniedzējiem un preču piegādātājiem, gan arī par darbībām, kuras veic pats LVRTC (piemēram, uzdevuma izpildē iesaistīto LVRTC nodarbināto atlīdzībai). *Rīkojuma projekts paredz*:-precizēt (palielināt) Iekšlietu ministrijas budžeta apakšprogrammā 11.01.00 "Pilsonības un migrācijas lietu pārvalde” ilgtermiņa saistību apjomu 2019.gada līdz 2023.gadam, palielinot izdevumus par sertifikācijas pakalpojumu nodrošināšanai nepieciešamo apjomu;-precizēt valsts pamatbudžeta ieņēmumu no valsts nodevas par personas apliecības izsniegšanu no 2021.gada līdz 2023.gadam. *Ministru kabineta protokollēmuma projekts paredz*:- atbalstīt Iekšlietu ministrijas bāzes izdevumu 2019., 2020. un 2021. gadam un valsts budžeta ilgtermiņa saistību laikposmā no 2019. līdz 2023. gadam palielināšanu budžeta apakšprogrammā 11.01.00 “Pilsonības un migrācijas lietu pārvalde”, lai veiktu samaksu LVRTC par sertifikācijas pakalpojumiem;- lai nodrošinātu bāzes izdevumu un valsts budžeta ilgtermiņa saistību palielināšanu, paredzēts:√ pārdalīt resoru bāzes izdevumus, kas tika izlietoti samaksai LVRTC līdz 2018.gada beigām;√ attiecīgi samazināt budžeta programmai 02.00.00 “Līdzekļi neparedzētiem gadījumiem” plānoto finansējumu no 2019.gada līdz 2022.gadam; √ palielināt valsts pamatbudžeta nenodokļu prognozi un valsts pamatbudžetā iemaksājamās valsts nodevas un citus maksājumus no valsts institūciju sniegtajiem pakalpojumiem, paredzot papildu ieņēmumus no valsts nodevas par personas apliecības izsniegšanu no 2021. gada līdz 2023.gadam (ieņēmumu palielinājums tiek plānots, nevis uz valsts nodevas apmēra palielināšanas rēķina, bet uz  eID kartes lietotāju skaita pieaugumu, nosakot eID par obligātu (prioritāru) personu apliecinošu dokumentu); √ uzdevumu PMLP normatīvajos aktos valsts pārvaldes uzdevuma deleģēšanas jomā noteiktajā kārtībā noslēgt vienošanos pie valsts pārvaldes uzdevuma deleģēšanas līguma ar LVRTC par sertifikācijas pakalpojumiem laikposmam no 2019.gada 1.janvāra līdz 2023.gada 31.decembrim√ lai ar 2019.gada 1.janvāri valsts pārvaldes iestādēs dokumentu elektronisku parakstīšanu un darbinieku elektronisku autentifikāciju veiktu ar privātpersonai izsniegtu eID karti (personas apliecību), uzdevumu Vides aizsardzības un reģionālās attīstības ministrijai kopīgi ar Iekšlietu ministriju līdz 2018.gada 1.novembrim sagatavot un vides un reģionālās attīstības ministram iesniegt Ministru kabinetā attiecīgu normatīvā akta projektu, paredzot:- pamatojumu darba (dienesta) vajadzībām izmantot eID karti (personas apliecību), ievērojot, ka personas apliecību kā obligātu dokumentu iedzīvotājiem plānots ieviest no 2023.gada;- izdevumu kompensēšanas risinājumu, lai segtu valsts nodevas izdevumus darbiniekiem, kas darba (dienesta) pienākumu pildīšanai izmanto (saņem) eID karti (personas apliecību);√ uzdevumu Satiksmes ministrijai kā LVRTC kapitāla daļu turētājai sadarbībā ar VARAM un Iekšlietu ministriju veikt izvērtējumu par Eiropas Reģionālās attīstības fonda (ERAF) projekta “E-Identitātes un e-paraksta risinājumu attīstība” ietvaros izveidotās infrastruktūras tālākas izmantošanas iespējām (turpmāku darbības turpināšanu vai jaunas infrastruktūras izveidi un tā iespējamiem finansēšanas modeļiem) un satiksmes ministram līdz 2022.gada 1.martam iesniegt Ministru kabinetā informatīvo ziņojumu;√ uzdevumu Iekšlietu ministrijai izstrādāt un iekšlietu ministram līdz 2022.gada 1.maijam iesniegt noteiktā kārtībā Ministru kabinetā rīkojuma projektu par grozījumiem Ministru kabineta 2011.gada 27.jūlija rīkojumā Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai””, paredzot valsts pamatbudžeta ieņēmumu prognozi no valsts nodevas par pasu izsniegšanu un valsts nodevas par personas apliecības izsniegšanu, kā arī ilgtermiņa saistības budžeta apakšprogrammā 11.01.00 “Pilsonības un migrācijas lietu pārvalde” no 2024. līdz 2027.gadam. Ilgtermiņa saistībās paredzēt finansējumu samaksas veikšanai valsts akciju sabiedrībai “Latvijas Valsts radio un televīzijas centrs” par sertifikācijas pakalpojumiem atbilstoši ar Vides aizsardzības un reģionālās attīstības ministriju un Satiksmes ministriju saskaņotajam izdevumu apmēram un ņemot vērā iepriekš minētajā informatīvajā ziņojumā sniegto informāciju. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, VARAM, LVRTC. |
| 4. | Cita informācija |  Lai izpildītu MK 2018. gada 3. maija sēdē doto uzdevumu, Iekšlietu ministrija 2018. gada 21. maijā nosūtīja vēstuli Nr.1-38/1198 VARAM, norādot uz sekojošo:- rīkojumā Nr.206 nav paredzētas ilgtermiņa saistības tādā apmērā, lai veiktu samaksu par sertifikācijas pakalpojumiem eID kartēs, sākot no 2019.gada 1.janvāra;-Valsts pārvaldes uzdevuma deleģēšanas līguma noslēgšanas kārtību un nosacījumus reglamentē Valsts pārvaldes iekārtas likuma V nodaļa “Atsevišķu pārvaldes uzdevumu deleģēšana” un Ministru kabineta 2014.gada 17.jūnija noteikumi Nr.317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu”;- nav skaidri pievienotās vērtības nodokļa likuma piemērošana valsts pārvaldes deleģētam uzdevumam, kas slēgts ar LVRTC;- saskaņā ar Ministru kabineta 2005.gada 27.decembra noteikumu Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām” pielikumu izdevumi valsts pārvaldes deleģētu uzdevumu izpildei plānojami un uzskaitāmi izdevumu klasifikācijas kodā 3262 “Valsts un pašvaldību budžeta dotācija komersantiem, ostām un speciālajām ekonomiskajām zonām”, nevis izdevumu klasifikācijas kodā 2200 “Pakalpojumi”;- saistībā ar Ministru kabineta 2018. gada 10.aprīļa sēdē (prot.Nr.19, 37.§, 5.punkts) izskatīto Latvijas Stabilitātes programmu 2018.-2021.gadam pieņemts zināšanai, ka saskaņā ar pašreizējām prognozēm fiskālā telpa 2019.gadā ir -45,2 milj. EUR, 2020. gadā -37,8milj. EUR un 2021. gadā +3,2 milj. EUR. Ievērojot minēto, tika lūgts atkārtoti izvērtēt informatīvajā ziņojumā iekļautos aprēķinus, rodot iespēju samazināt papildu finansējuma pieprasījumu. 2019. un 2020.gadam nepieciešamais finansējums jārod, palielinot valsts pamatbudžeta ieņēmumus vai samazinot bāzes izdevumus. Sakarā ar to tika lūgts sagatavot iespējamus alternatīvus risinājuma variantus (ar aprēķiniem) sertifikācijas nodrošināšanai, kas ir vērsti uz pakalpojuma nodrošināšanu sabiedrībai ar iespējami mazākiem resursiem (izdevumiem), kas attiecīgi palielina varbūtību, ka finansējums šim mērķim varētu tikt piešķirts.VARAM 2018. gada 28. maijā organizēja sanāksmi, kurā piedalījās iesaistīto institūciju (Iekšlietu ministrijas, PMLP, Satiksmes ministrijas un LVRTC) pārstāvji. Sanāksmes gaitā notika diskusija par jautājumiem, kas dotu iespēju pārskatīt elektroniskā paraksta un fizisko personu elektroniskās identifikācijas pakalpojuma nodrošināšanai nepieciešamā finansējuma apjomu. Tika pārrunāti Iekšlietu ministrijas norādītie būtiskie aspekti. VARAM ar 2018. gada 4. jūnija vēstuli Nr.1-13/5047 iesniedza Iekšlietu ministrijai šīs sadaļas 1.punktā un III sadaļā norādīto informāciju. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 847 036 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 847 036 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 847 036 | 0 | 0 | 2 248 653 | 0 | 2 400 484 | 2 381 142 |
| 2.1. valsts pamatbudžets | 847 036 | 0 | 0 | 2 248 653 | 0 | 2 400 484 | 2 381 142 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -2 248 653 | 0 | -2 400 484 | -2 381 142 |
| 3.1. valsts pamatbudžets | 0 | 0 | 0 | -2 248 653 | 0 | -2 400 484 | -2 381 142 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | X | 2 248 653 | 0 | 2 400 484 | 2 381 142 |
| 5. Precizēta finansiālā ietekme | X | 0 | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2018.gadam” un likumu “Par vidēja termiņa budžeta ietvaru 2018., 2019. un 2020.gadam” Iekšlietu ministrijai valsts pamatbudžeta apakšprogrammā 11.01.00 “Pilsonības un migrācijas lietu pārvalde” samaksai LVRTC par sertifikācijas pakalpojumiem eID kartēs plānots finansējums 2018.gadā – 847 036 *euro* apmērā (tai skaitā PVN – 147 006 *euro*) (EKK 2000 “Preces un pakalpojumi”). 2019.-2023.gadam izdevumi plānojami Iekšlietu ministrijai valsts pamatbudžeta apakšprogrammā 11.01.00 “Pilsonības un migrācijas lietu pārvalde” samaksai LVRTC par sertifikācijas pakalpojumiem eID kartēs (EKK 3262 “Valsts un pašvaldību budžeta dotācija komersantiem, ostām un speciālajām ekonomiskajām zonām”) šādā apmērā:2019. gadam 2 248 653 *euro* apmērā;2020. gadam 2 400 484 *euro* apmērā;2021. gadam 2 381 142 *euro* apmērā;2022. gadam 2 448 158 *euro* apmērā;2023. gadam 2 173 980 *euro* apmērā.Saistību un finansēšanas avotu kopsavilkums

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Rādītāji** | **2019** | **2020** | **2021** | **2022** | **2023** |
| **1.** | **Ilgtermiņa saistības, lai veiktu samaksu par sertifikācijas pakalpojumiem**  | **2 248 653** | **2 400 484** | **2 381 142** | **2 448 158** | **2 173 980** |
| **2.** |  **Finansēšanas avoti (kopā):** | **2 248 653** | **2 400 484** | **2 381 142** | **2 448 158** | **2 173 980** |
| 2.1. | pārdale no budžeta programmas 02.00.00 “Līdzekļi neparedzētiem gadījumiem”2019.-2021.gadam  | 2 141 502 | 2 277 111 | 747 521 |  |  |
| 2.2. | pārdale no resoriem\*  | 107 151 | 123 373 | 123 373 |  |  |
| 2.3. | izdevumu palielinājums ilgtermiņa saistībām 2022. gadam |  |  |  | 149 158 |  |
| 2.4. | Ieņēmumu palielinājums no valsts nodevas par personas apliecības izsniegšanu\*\*  | 0 | 0 | 1 510 248 | 2 299 000 | 2 173 980 |
|  | *Informatīvi* |  |  |  |  |  |
| 3. | MK 09.05.2018. rīkojuma Nr.206 anotācijā iekļautā finansēšanas avota rezerve (no ieņēmumiem no valsts nodevas par personas apliecību izsniegšanu)Detalizēts aprēķins rīkojuma Nr.206 anotācijas 3. un 5.pielikumā. |   |   | 1 510 248 | 2 299 000 | 2 299 000 |
| 4. (3.-2.4.) | Ieņēmumu no valsts nodevas par personas apliecību izsniegšanu atlikums |   |   | 0 | 0 | 125 020 |
| 5. | Precizētā ieņēmumu no valsts nodevas par personas apliecības izsniegšanu (šīs tabulas 3. punkts + rīk. Nr. 206 9.2.apakšpunkts) prognoze | x | x | 5 263 453 | 5 995 910 | 3 665 735 |

Precizēti un detalizēti izdevumu aprēķini, kurus sagatavoja LVRTC sadarbībā ar Iekšlietu ministriju, pievienoti anotācijas 1.pielikumā.\* VARAM sniedza priekšlikumu par “iestādēm piešķirtā finansējuma elektroniskā paraksta nodrošināšanai pārdali uz uzticamības (sertifikācijas) pakalpojumu sniegšanas nodrošinātāja budžetu: Izvērtējot LVRTC iesniegtos datus par valsts pārvaldes institūciju samaksātajām summām par uzticamības pakalpojumu nodrošināšanu, ir redzams, ka 2017.gadā valsts pārvaldes (t.sk. pašvaldību) institūcijas par sertifikācijas pakalpojumiem samaksājušas 1’192’778,94 EUR (ar PVN)[saraksts bija pievienots pielikumā].VARAM ieskatā iepriekš minētā summa būtu pārdalāma no valsts iestāžu finansējuma uz sertifikācijas pakalpojumu nodrošināšanas izdevumu pozīcijām, tādejādi samazinot Iekšlietu ministrijai nepieciešamo finansējumu 2 299 000 EUR apmērā 2019.gadā un turpmākajos gados par 1’192’778,94 EUR.”.Iekšlietu ministrija ir izvērtējusi VARAM iesniegto (LVRTC sagatavoto) iestāžu un to veikto maksājumu 2017.gadā sarakstu un precizējusi iespējamo bāzes izdevumu pārdales summu (anotācijas 2.pielikums), ievērojot, ka:* sarakstā tika iekļautas iestādes, kurām nav budžeta iestādes statuss;
* sarakstā tika iekļauti maksājumi, kuru veikšanai izdevumi 2019.gadā vairs nav plānoti (PMLP maksājums LVRTC- 847 036 *euro*);
* ja iestāde vēlas dokumentu parakstīšanai ar elektronisko parakstu turpmāk no 2019.gada 1.janvāra izmantot attiecīgajam nodarbinātajam izsniegto eID karti ar neierobežotu parakstu skaitu, tai ir jākompensē nodarbinātajam valsts nodevas maksājums (saskaņā ar Ministru kabineta 2012.gada 21.februāra noteikumu Nr.133 “Noteikumi par valsts nodevu par personu apliecinošu dokumentu izsniegšanu” 4.2.apakšpunktu valsts nodevas apmērs par personas apliecības izsniegšanu ir 28,46 *euro*, ja personas apliecību izsniedz divu darbdienu laikā).

Saskaņā ar precizētajiem aprēķiniem minētā izdevumu pārdales summa varētu būt 2019.gadā ne lielāka par 118 875 *euro,* 2020.gadā un turpmāk katru gadu – ne lielāka par 125 195*euro.*\*\*ieņēmumu palielinājums tiek plānots, nevis uz valsts nodevas apmēra palielināšanas rēķina, bet uz  eID kartes lietotāju skaita pieaugumu, nosakot eID par obligātu (prioritāru) personu apliecinošu dokumentu. |
| 6.1. detalizēts ieņēmumu aprēķins | Iekšlietu ministrijas budžeta apakšprogrammā 11.01.00 “Pilsonības un migrācijas lietu pārvalde” plānoto bāzes izdevumu un ilgtermiņa saistību izmaiņas atspoguļotas šīs anotācijas 3.pielikumā. |
|  |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav plānotas. |
| 8. Cita informācija | **Sertifikācijas pakalpojumu sniegšanai nepieciešamo izdevumu analīze pa atsevišķiem izdevumu veidiem, ņemot vērā informatīvajā ziņojumā ietvertos aprēķinus un pašreizējo situāciju (VARAM sniegtā informācija)**Pamatojoties uz Centrālā statistikas biroja datiem, patēriņa cenu pieaugums (inflācija) no 2016. gada novembra līdz 2018. gada aprīlim sastāda 4.4%.[[1]](#footnote-1)2016. gada informatīvajā ziņojumā analizētas sertifikācijas pakalpojumu nodrošināšanai nepieciešamās izdevumu pozīcijas, no kurām lielākās ir darbaspēka apmaksa, maksājumi infrastruktūras uzturēšanai un amortizācijas atskaitījumiem. Izvērtējot LVRTC sniegto informāciju par šā brīža situāciju pa izmaksu pozīcijām, secināms:* 1. Pamatsistēmas uzturēšana un atbalsts. Tā kā jaunās[[2]](#footnote-2) uzticamības (sertifikācijas) pakalpojumu platformas ekspluatācija ir uzsākta tikai sākot ar 02.01.2018.
 |
| 8. Cita informācija | Savukārt, piemēram, Fizisko personu identifikācijas likumam atbilstošas personu identifikācijas platformas ekspluatācija uzsākta vēl vēlāk - š.g. martā, tad precīzas vēsturiskās informācijas par sistēmas uzturēšanas izmaksām nav. Līdz ar to aprēķinos tiek lietoti 17%, kas ir zem industrijas vispārpieņemtā lieluma – 20%, no investīciju apjoma. Kā jau minēts, tad 27% uzturēšanas atbalsta izmaksas tiek rēķinātas kā uzturēšanas izmaksas atbalsta uzticamības (sertifikācijas) pakalpojumu pamatplatformai, tā arī integrācijas risinājumiem trešo pušu sistēmās un gala lietotāju lietotnēm, kā arī serveru programmatūrai un šaurlietojuma šifrēšanas iekārtām. Jāpiebilst, ka normatīvais regulējums neļauj ekspluatēt programmnodrošinājumu un aparātnodrošinājumu, kuram nav ražotāja atbalsts, līdz ar to bez šīs izmaksu pozīcijas uzticamības pakalpojumu atbilstības novērtējums būs negatīvs, rezultātā anulēts kvalificētā uzticamības pakalpojumu sniedzēja statuss, kā arī statuss sniegtajiem pakalpojumiem (tas nozīmē, ka nevar tikt turpināts sniegt drošu elektronisko parakstu).* 1. Audita izmaksas. Uzticamības (sertifikācijas) pakalpojumu un fizisko personu elektroniskās identifikācijas pakalpojumu sniedzēja auditi sastāv no Uzticamības pakalpojumu audita, Identitātes pakalpojumu sniedzēja audita un Drošības audita. Uzticamības platformas pirmreizējās audita izmaksas ir izmaksājušas 103 254 EUR (bez PVN), savukārt nākamās (vienu reizi divos gados) pēc LVRTC aplēsēm, tās būs ap 80 000 EUR (bez PVN). Uzticamības pakalpojumu auditam tiek sludināts iepirkums atbilstoši Publisko iepirkumu likumam un tajā drīkst piedalīties ikviens auditors, kuram ir tiesības izvērtēt uzticamības pakalpojums. Uzticamības pakalpojumu platformas pirmreizējo auditu veica Datenschutz cert GmbH un TUV Informationstechnik Gmbh (TUV Nord Group). Papildus minētajam Uzticamības pakalpojumu auditam, atbilstoši Fizisko personu identifikācijas likumam ir jāveic atsevišķs Identitātes pakalpojumu audits, kura izmaksas LVRTC lēš 20 000 EUR (bez PVN) ik gadu, kā arī drošības (ielaušanās) audits, kas arī ir jāveic ik gadu un kura izmaksas ir līdz 15 000 EUR (bez PVN) ik gadu.
	2. Infrastruktūras izmitināšanas izmaksas. Šajā pozīcijā ietilpst izmaksas par infrastruktūras izvietošanu divos datu centros katrā pa trīs statnēm, mākoņdatošanas resursiem, datu pārraidei un patērētā elektroenerģija datu centros. Izmaksas par statnēm datu centros ir 54 092 EUR (bez PVN), kuras, atbilstoši infrastruktūras apjomam, tiek pārdalītas starp pamatsistēmu, integrācijas risinājumiem un gala lietotāju risinājumiem. Pēc analoģiska principa tiek dalītas mākoņdatošanas resursu izmaksas – 5 879 EUR (bez PVN), datu pārraides izmaksas – 12 000 EUR (bez PVN) un citas izmaksas – 3 533 EUR (bez PVN).
	3. Amortizācija. Amortizācijas summas pamatā ir veiktie kapitālieguldījumi infrastruktūrā, integrācijas risinājumos un gala patērētāju programmatūrā. Kopējie kapitālieguldījumi uzticamības pakalpojumu un personu elektroniskās identifikācijas platformas ieviešanā infrastruktūras nomaiņā sastāda 4,6 milj. EUR (bez PVN). Turklāt aprēķinā iekļauts, ka ap 80% ir tādi kapitālieguldījumi, kurus finansē ar ERAF līdzfinansējumu (85% apmērā) un ar nosacījumu, ka sistēmas tiek amortizētas 5 gados. Vienlaikus jāņem vērā, ka integrācijas risinājumu un gala lietotāju programmatūra ir jāattīsta nepārtraukti, jāveic investīcijas lietojamības ērtuma un vienkāršības, kā arī jaunu funkcionalitāšu ieviešanā un uzlabošanā. Līdz ar to jāparedz investīcijas 100 - 200 tūkst EUR (bez PVN) gadā lietojumprogrammatūras attīstībai.
	4. Darbaspēka izmaksas. Darbaspēka izmaksas ir uzrādītas atbilstoši faktam un nepieciešamajam minimumam, kuru nosaka uzticamības pakalpojumu un personu identifikācijas sniegšanas normatīvais regulējums par noteiktām lomām, četru acu principu u.tml. pamatprincipiem. Tā, piemēram, lai nodrošinātu pamatsistēmas darbību, t.i., lai tikai izsniegtu sertifikātus eID kartēm un laika zīmogus (neskaitot integrācijas risinājumus, gala lietotāju programmatūru un administrāciju), ir nepieciešami cilvēkresursi, kas izpilda šādas lomas:

|  |  |
| --- | --- |
| UPS Loma | Slodzes |
| **Drošības pārvaldnieks** | 1 slodze |
|
| **Sistēmas administrators** | Vismaz 2 slodzes, lai nodrošinātu dalītas lomas, 4 acu principu un savstarpēju aizvietošanu |
| **Sistēmas operators** | Vismaz 3-4 slodzes, lai nodrošinātu dalītas lomas, 4 acu principu un savstarpēju aizvietošanu |
| **Sistēmas auditors** | 1 slodze |
|
| **Reģistrācijas amatpersona Key One** | 2 slodze |
| **Apturēšanas un Anulēšanas amatpersona** | Lai nodrošinātu normatīvi noteikto 24/7 režīmu, LVRTC šo lomas nodrošināšanu izpilda 10 cilvēki monitoringa centrā. |
| **Reģistrācijas amatpersona**  | PMLP darbinieki |
| **Izsniegšanas amatpersona**  | PMLP darbinieki |
|
| **UPS vadītājs** | 1 slodze |
|
| **Drošības administrators** | 1 slodze |
|
| **Risku un atbilstības pārvaldnieks** | 1 slodze |
|

  |
|  | Savukārt kopējai ekosistēmas nodrošināšanai, t.sk., nodrošinot uzticamības pakalpojumu un personu identifikācijas integrācijas risinājumu un gala patērētāju programmatūras, attīstību, klientu apkalpošanu un sistēmas integratoru apkalpošanu paredzēts, ka nepieciešamas 27,2 cilvēkslodzes. No minētajām 27 slodzēm 8 paredzēts nodarbināt klientu apkalpošanā, kas nodrošina konsultāciju un palīdzības sniegšanu gala lietotājiem. Viens cilvēkresurs paredzēts e-pakalpojumu turētāju atbalstam personu elektroniskās identifikācijas platformas ieviešanā un parakstīšanās risinājumu integrācijas atbalstam trešo pušu e-pakalpojumos. Salīdzinājumā - Igaunijas uzticamības pakalpojumu sniedzējs SK ID Solutions AS līdzīgu funkciju izpildei nodarbina 40 cilvēkus (tas ir bez klientu apkalpošanas cilvēkresursiem).Ņemot vērā IKT nozarē esošo darba samaksas tendenci, šai pozīcijai ir liela varbūtība paaugstināties un pārsniegt prognozi jau tuvākajos gados. Turklāt, ņemot vērā, nosacījumu par dalītām lomām, samazināt cilvēku skaitu zem noteikta līmeņa nav iespējams. Ņemot vērā precizējumus ieņēmumos, lai nodrošinātu finansēšanas avota rezervi sertifikācijas pakalpojumiem 2021., 2022. un 2023. gadā, rīkojumā Nr.206 tika plānoti samazināti ieņēmumi no nodevas par personas apliecību izsniegšanu 2021. gadā par 1 510 248 *euro*, 2022.gadā par 2 2990 000 *euro* un 2023.gadā par 2 299 000 *euro*. Detalizēts aprēķins rīkojuma Nr.206 anotācijas 3. un 5.pielikumā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai ar 2019.gada 1.janvāri valsts pārvaldes iestādēs dokumentu elektronisku parakstīšanu un darbinieku elektronisku autentifikāciju veiktu ar privātpersonai izsniegtu eID karti (personas apliecību), līdz 2018.gada 1.novembrim jāsagatavo un jāiesniedz Ministru kabinetā attiecīgs normatīvā akta projekts, paredzot:- pamatojumu darba (dienesta) vajadzībām izmantot eID karti (personas apliecību), ievērojot, ka personas apliecību kā obligātu dokumentu iedzīvotājiem plānots ieviest no 2023.gada;- izdevumu kompensēšanas risinājumu, lai segtu valsts nodevas izdevumus darbiniekiem, kas darba (dienesta) pienākumu pildīšanai izmanto (saņem) eID karti (personas apliecību). |
| 2. | Atbildīgā institūcija | Vides aizsardzības un reģionālās attīstības ministrija kopīgi ar Iekšlietu ministriju. |
| 3. | Cita informācija | Likumprojekts “Grozījumi Personu apliecinošu dokumentu likumā” (TA-1155) izskatīts Ministru kabineta 2018. gada 17. jūlija sēdē (prot. Nr.33 47.§). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | PMLP, LVRTC. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru. Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. Projekts neietekmē institūcijai pieejamos cilvēkresursus. |
| 3. | Cita informācija | Nav. |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

30.07.2018 9:09

4825

A.Strode 67219602

alda.strode@iem.gov.lv

I.Potjomkina 67219606

ieva.potjomkina@iem.gov.lv

1. <http://www.csb.gov.lv/print/inflation_calculator/print/8270/2016/11/2018/4> [↑](#footnote-ref-1)
2. Ieviesta, lai aizstātu iepriekšējo novecojušo sistēmu, kā arī lai nodrošinātu atbilstību Eiropas Parlamenta un Padomes 2014. gada 23. jūlija regulai (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK [↑](#footnote-ref-2)